આ વર્ષે સુરત જિલ્લામાં વાવેતર થયેલા ડાંગર પાકમાં પાછળથી પડેલા સારા વરસાદનાં કારણે ખૂબ મોટો ફાયદો થયો છે, પાછળથી પડેલા લગાતાર સારા વરસાદનાં કારણે ડાંગરમાં જ્યારે કંઠી બેસવાની શરૃ થઈ ગઈ હતી ત્યારે દર વર્ષની જેમ ચુસિયા જીવાતો પડે છે, તે ચુસિયા જીવાતો માંડ રથી પ ટકા પણ જણાઈ ન હતી, મોટા ભાગે ડાંગરનો દાણો દુધે ભરાય તે સમયે આ ચુસિયા જીવાનો ખૂબ મોટું નુકસાન પાકને કરે છે, પરંતુ આ વર્ષે ખેડૂતોનાં સદ્દનસીબે પાકમાં રોગ જીવાત ન હોવાથી ડાંગરથી ભરેલા ખેતરો લચી પડેલા નજરે પડી રહ્યા છે, ડાંગરનો પાકનો ખૂબ ઊંચો ઉતાર ઓછા વાવેતર પછી પણ જિલ્લામાં થશે એમ જણાઈ રહ્યું છે.